**Ministru kabineta noteikumu “Kārtība, kādā izmanto 2020. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Kārtība, kādā izmanto 2020. gadam  paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” projekts (turpmāk – MK noteikumu projekts) sagatavots saskaņā ar likuma “Par valsts budžetu 2020. gadam” 31. pantu. MK noteikumu projekta mērķis ir noteikt kārtību, kādā Vides aizsardzības un reģionālās attīstības ministrija (turpmāk – Ministrija) budžeta programmas 30.00.00 "Attīstības nacionālie atbalsta instrumenti" ietvaros paredzēto apropriāciju izmanto valsts un pašvaldību vienoto klientu apkalpošanas centru tīkla (turpmāk – vienotie klientu apkalpošanas centri) izveidei, uzturēšanai un publisko pakalpojumu sistēmas pilnveidei 2020. gadā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts sagatavots saskaņā ar likuma “Par valsts budžetu 2020. gadam” 31. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko pakalpojumu nodrošināšana sabiedrībai un sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa kā viena no valdības prioritātēm. Saskaņā ar Ministru kabineta 2015. gada 10. janvāra rīkojumu Nr. 14 “Grozījumi Koncepcijā par publisko pakalpojumu sistēmas pilnveidi”, 2015. gadā tika uzsākta Valsts un pašvaldību vienoto klientu apkalpošanas centru (turpmāk – vienotie klientu apkalpošanas centri) izveide un darbinieku mācības.  Lai nodrošinātu valsts pakalpojumu pieejamību, Ministrijai no 2015. gada jauno politikas iniciatīvu ietvaros tika piešķirts finansējums vienoto klientu apkalpošanas centru tīkla uzturēšanai un attīstībai pasākuma „Publisko pakalpojumu pieejamības nodrošināšana saskaņā ar vienas pieturas aģentūras principu” ietvaros. Saskaņā ar likumu “Par valsts budžetu 2020. gadam” un likumu “Par vidēja termiņa budžeta ietvaru 2020., 2021. un 2022. gadam” finansējums šim mērķim 2020. gadā plānots 940 394 *euro* apmērā.  Kopējais VPVKAC tīklā sniegtais pakalpojumu skaits periodā no 01.09.2015. – 30.10.2019. ir 276347, tai skaitā 121040 konsultācijas un 155307 pakalpojumu pieteikumi, savukārt periodā no 01.01.2019.-30.10.2019. kopējais sniegto pakalpojumu skaits ir 78635, tai skaitā 48674 konsultācijas un 29961 pakalpojumu pieteikumi.  Kopā 2019. gadā līdz 30. septembrim sniegti 71519 pakalpojumi, vidēji mēnesī sniegti 7947 pakalpojumi.  Ņemot vērā 2018. gadā uzsāktos un 2019. gadā turpinātos pētījumus, proti:  1. Vienota publisko pakalpojumu palīdzības dienesta izveides potenciāla izvērtēšana;  2. Pasākumu plāna izstrādāšana klientu apkalpošanas plūsmas novirzīšanai uz izmaksu ziņā efektīvākiem kanāliem;  3. Valsts pārvaldes institūciju klientu klātienes apkalpošanas struktūru optimizācijas iespēju izvērtēšana, kuros ir norādīta nepieciešamība pārskatīt VPVKAC tīkla finansējuma modeli, Ministrija sadarbībā ar LPS un RACA plāno izstrādāt VPVKAC finansējuma modeļa izmaiņas 2019.-2020. gada laikā, un ieviest to sākot ar 2021.gadu.  Vienlaikus skaidrojam, ka ar ministrijas valsts sekretāra 2019. gada 26. jūlija rīkojumu Nr. 1-2/92 izveidotā darba grupa priekšlikumu izstrādei izmaiņām kārtībā, kādā ministrija budžeta programmas 30.00.00 “Attīstības nacionālie atbalsta instrumenti” paredzētās apropriācijas ietvaros piešķir dotāciju pašvaldībām valsts un pašvaldību vienoto klientu apkalpošanas centru (turpmāk – VPVKAC) tīkla izveidei, uzturēšanai un publisko pakalpojumu sistēmas pilnveidei, ir izanalizējusi slodzes sadalījumu VPVKAC tīklā, apkalpojot klientus klātienē un sniedzot telefonisko atbalstu e-pakalpojumu lietotājiem, izvērtējusi dotāciju piešķiršanas kārtības izmaiņas praktiskos aspektus ar mērķi ieviest uz VPVKAC attīstību un efektivitātes veicināšanu vērstu dotāciju piešķiršanas kārtību un sagatavojusi priekšlikumus izmaiņām valsts budžeta dotācijas piešķiršanas kārtībā. VPVKAC dotācijas finansējuma maiņas darba grupas dalībnieki, izvērtējot VPVKAC pakalpojumu pārvaldības sistēmā reģistrētos datus par VPVKAC tīklā sniegtajiem valsts pārvaldes pakalpojumiem un to sniegšanas dinamiku, konstatēja, ka slodžu sadalījums VPVKAC tīklā ir izteikti nevienmērīgs – valsts dotācija par vienu reģistrēto valsts pārvaldes pakalpojumu ir robežās no 1.68 EUR līdz pat 140 EUR (aprēķinā izmantoti reāli apkopotie dati VPVKAC tīklā gadā laika periodā 01.10.2018. – 30.09.2019. Vairāk kā 30 VPVKAC sniegto valsts pārvaldes pakalpojumu skaits ir mazāks kā divi reģistrētie valsts pārvaldes pakalpojumi vienā darba dienā. Astoņi VPVKAC vienā darba dienā klientiem snieguši vairāk kā desmit valsts pārvaldes pakalpojumus. Taču minētie VPVKAC saņem praktiski vienādu valsts budžeta dotāciju, kuras apjoms atkarīgs no iedzīvotāju skaita pašvaldībā, ne sniegto pakalpojumu apjoma (līdzšinējais dotācijas lielums ir 6900 EUR gadā – pašvaldībām ar iedzīvotāju skaitu līdz 10 000 iedzīvotājiem, 9600 EUR gadā – pašvaldībām ar iedzīvotāju skaitu no 10 000 līdz 20 0000 iedzīvotāju un 13800 EUR gadā – pašvaldībām ar vairāk kā 20 000 iedzīvotājiem).  Vienlaikus skaidrojam, ka pašvaldībām piešķiramās valsts budžeta jaunais finansēšanas modelis tiks ieviests un piemērots no 2021.gada, un šobrīd priekšlikumu stadijā ir panākta vienošanās, ka pašvaldībām tiks izmaksāta bāzes summa, un papildus bāzes summai piešķiramais finansējums pašvaldībām tiks aprēķināts, ņemot vērā datus par iepriekšējā gadā sniegto pakalpojumu apjomu.  Ņemot vērā dinamiski atšķirīgo skaitu sniegto pakalpojumu apjoma ziņā pašvaldībās, šobrīd nav lietderīgi veikt grozījumus, palielinot VPVKAC dotāciju apjomu vienlaikus visiem VPVKAC, jo šāda pieeja ir pretrunā labas pārvaldības principam un nav pamatojama ar pieejamiem statistikas datiem.  Pamatojoties uz iepriekš minēto, uzskatām, ka, lai nodrošinātu pastāvīgu normatīvo aktu bāzi, neveidojot biežas izmaiņas tajos, tajā skaitā ņemot vērā 2020. gadā īstenojamo Administratīvi teritoriālo reformu, nosakot jaunu administratīvo iedalījumu Latvijas Republikā, labas pārvaldības princips un labā prakse noteic, ka VPVKAC finansējuma modeļa būtu veicama pēc Administratīvi teritoriālās reformas īstenošanas.  Papildus minētajam, 2019.gada 24.oktobrī Valsts sekretāru sanāksmē ir izsludināts plāna projekts “Par pakalpojumu vides pilnveides plānu 2020.-2023.gadam” (VSS-1071), kur cita starpā ir iestrādāta nostādne, ka, izstrādājot jauno VPVKAC finansējuma modeli, tiks ņemti vērā iepriekš minētie darba grupas priekšlikumi, proti, VPPD izveidei un VPVKAC tīkla kopējai attīstībai VARAM nepieciešams mainīt esošo dotācijas izmaksu aprēķināšanas modeli, kas paredz nākotnē ikgadējo dotāciju izmaksu aprēķināt VPVKC pēc sniegto pakalpojumu un apkalpoto kontaktu skaita, kas netiešā veidā veicinātu VPVKAC veidot tā, lai sniegto Pakalpojumu un konsultāciju skats augtu (piemēram, rūpīgāk izvēlēties atrašanās vietu, optimizēt esošās vietas, uzlabot kvalitāti u.c.). Papildus būtu nepieciešams dotācijas izmaksu aprēķināšanā vērtēt arī pakalpojumu un konsultāciju sniegšanas kvalitāti.  Papildus minētajam, tiek plānots rast risinājumu, lai jautājums par kārtības noteikšanu apropriācijas izmantošanai valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei nebūtu jārisina ikgadēji ar deleģējuma iekļaušanu kārtējā gada valsts budžeta likumā.  Ministrija apzināja pašvaldības, kurās nav vienoto klientu apkalpošanas centru un rīkoja uzsaukumu šī gada 2. aprīlī, izsūtot vēstules pašvaldībām ar aicinājumu iesniegt pieteikumu līdz 2019. gada 2. maijam. Pieteikumi VPVKAC izveidei saņemti no 7 pašvaldībām, tajā skaitā 5 novadu nozīmes VPVKAC izveidei (Kārsavas, Kokneses, Mārupes, Olaines un Skrīveru novadā) un 2 reģionālās nozīmes VPVKAC izveidei (Ludzas un Līvānu novadā).  Vienotā klientu apkalpošanas centra izveides iesniegto pieteikumu atlasi veica ar Ministrijas 2019. gada 8. maija rīkojumu Nr.1-2/66 “Par komisiju pašvaldību pieteikumu valsts dotācijas saņemšanai vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei novadu, reģionālās un nacionālās nozīmes attīstības centros 2019. gadā vērtēšanai” izveidota komisija.  Apkopojot pašvaldību iesniegtos pieteikumus, Ministrija:   1. lemj par dotācijas piešķiršanu vienoto klientu apkalpošanas centru izveidošanai, uzturēšanai un publisko pakalpojumu sistēmas pilnveidei novadu nozīmes attīstības centros, izdodot rīkojumu, kā tas noteikts MK noteikumu projekta 14. punktā un organizē sadarbības līgumu slēgšanu, kā tas noteikts MK noteikumu projekta 16. punktā; 2. sagatavo un iesniedz Ministru kabinetā informatīvo ziņojumu un lēmumprojektu par dotācijas piešķiršanu vienoto klientu apkalpošanas centru izveidošanai, uzturēšanai un publisko pakalpojumu sistēmas pilnveidei reģionālās un nacionālās nozīmes attīstības centros. Par dotācijas piešķiršanu vienoto klientu apkalpošanas centru izveidei un uzturēšanai reģionālās un nacionālās nozīmes attīstības centros lemj Ministru kabinets, izvērtējot Ministrijas iesniegto informatīvo ziņojumu. Pēc Ministru kabineta lēmuma pieņemšanas Ministrija organizē Valsts pārvaldes iekārtas likumā noteiktajā kārtībā sadarbības līgumu noslēgšanu starp valsts pārvaldes iestādēm un pašvaldību par valsts pārvaldes pakalpojumu sniegšanu vienotajos klientu apkalpošanas centros.   2019. gadā komisija atbalstīja 5 jaunu VPVKAC izveidi novadu nozīmes attīstības centros, kā arī iesniedza Ministru kabinetā Informatīvo ziņojumu “Par valsts un pašvaldību vienoto klientu apkalpošanas centru izveidi Ludzas novada, Līvānu novada un Talsu novada pašvaldībās” (Ministru kabineta 2019. gada 22. oktobra sēdes protokols Nr.49 41.§). Ar minētā protokollēmuma 2. un 3.punktu nolemts atbalstīt gan VPVKAC izveidi Ludzas, gan Līvānu novada pašvaldībām, katrai no tām piešķirot finansējumu VPVKAC izveidei 50 000 EUR apmērā, uzturēšanai 315 EUR apmērā un atlīdzībai 2100 EUR apmērā, šo finansējumu paredzot piešķirt no budžeta programmas 30.00.00 “Attīstības nacionālie atbalsta instrumenti” ietvaros piešķirtās valsts budžeta dotācijas 2020. gadam.  Paredzētā budžeta finansējuma ietvaros 2016. gada 7. janvārī Ministrija noslēdza sadarbības līgumu Nr.19.-19/2015/365 ar Ventspils pilsētas domi par informācijas un komunikācijas tīkla nodrošināšanu starp pašvaldībām un valsts iestādēm, izmantojot drošo kanālu publiskās pārvaldes dokumentu pārvaldības sistēmu integrācijas vidi par līguma summu 65 000 *euro* apmērā. Ventspils pilsētas pašvaldības iestāde “Ventspils Digitālais centrs” 2015. gadā izveidoja un turpina nodrošināt vienoto klientu apkalpošanas centru pakalpojumu vadības sistēmu.  Ministrija centralizēti nodrošina vienoto klientu apkalpošanas centru atpazīstamības pasākumus, mācību organizēšanu, tai skaitā satura izstrādi un sabiedriskās domas pētījuma veikšanu, šim mērķim paredzot finansējumu 10 000 *euro* apmērā no budžeta programmas 30.00.00 “Attīstības nacionālie atbalsta instrumenti” ietvaros piešķirtās valsts budžeta dotācijas.  Kopš 2016. gada, ņemot vērā piešķirto dotācijas apjomu, vienoto klientu apkalpošanas centru novadu un reģionu nozīmes attīstības centros uzturēšanas izdevumu aprēķinā kā labās prakses piemērs pārņemts Finanšu ministrijas 2015. gada 27. martā apstiprinātā metodika “Par netiešo izmaksu vienotās likmes piemērošanu projekta izmaksu atzīšanā 2014.- 2020. gada plānošanas periodā” <http://www.esfondi.lv/upload/00-vadlinijas/vadlinijas_2015/4.3._metodika.pdf> (turpmāk - Metodika). Pamatojums šādas Metodikas pielietošanā – labā prakse un aprobēts modelis.  Uzturēšanas izdevumu atbalstāmās izmaksas 15% apmērā ir noteiktas atbilstoši Metodikai, sadalot netiešās izmaksas:  1) vienoto klientu apkalpošanas centru kancelejas preces, biroja piederumi un biroja aprīkojuma noma (atsevišķos gadījumos, kad nomas izmaksas ir mazākas par iegādes izmaksām, klientu apkalpošanas centriem ir tiesības slēgt nomas līgumu par biroja aprīkojumu);  2) vienoto klientu apkalpošanas centru personāla telpu noma un īre, komunālie maksājumi un telpu uzturēšanas izmaksas (tai skaitā iestādes koplietošanas telpu un koplietošanas resursu izmantošanas izmaksu proporcionāla segšana);  3) vienoto klientu apkalpošanas centru sakaru, interneta, informācijas tehnoloģiju uzturēšanas izmaksas un pasta pakalpojumu izmaksas;  4) citas izmaksas, kas nav iekļautas vienoto klientu apkalpošanas centru tiešajās attiecināmajās izmaksās, bet ir nepieciešamas darbību rezultātu sasniegšanai.  Ne mazāk par 50 % no vienotā klientu apkalpošanas centra uzturēšanas izmaksām pašvaldība sedz no saviem budžeta līdzekļiem. Nodarbināto atlīdzības izmaksas tiek noteiktas atbilstoši Ministrijas 2016. gada 19. augustā apstiprinātajai metodikai “Metodiskie ieteikumi pašvaldību pārskatu par piešķirtās dotācijas izlietojuma pārbaudei un valsts un pašvaldību vienoto klientu apkalpošanas centru tīkla uzturēšanas izdevumu aprēķināšanai 2017. gadam un turpmākajiem gadiem”. Saskaņā ar MK noteikumu 21. punktu, vienoto klientu apkalpošanas centru nodarbināto atlīdzības fonda nodrošināšanai (tiešās attiecināmas personāla izmaksas) dotācija 2020. gadā piešķirama šādā apmērā:  1. pašvaldībām, kurās ir līdz 10 000 iedzīvotāju, – 500 euro mēnesī;  2. pašvaldībām, kurās ir no 10 001 līdz 20 000 iedzīvotāju, – 700 euro mēnesī;  3. pašvaldībām, kurās ir vairāk nekā 20 000 iedzīvotāju, – 1 000 euro mēnesī.  Valsts budžeta dotācijas apmērs, sagatavojot noteikumu projektu, tiek pārskatīts, t.i., ik gadu var tikt palielināts vai samazināts, ņemot vērā LR Pilsonības un migrācijas lietu pārvaldes (turpmāk – PMLP) aktuālos publicētos pārskata datus par iedzīvotāju skaitu pašvaldībās.  Izstrādājot noteikumu projekta 2. pielikumu, tika ņemti vērā 2019. gada 1. jūlijā PMLP tīmekļvietnē esošie publicētie aktuālie dati “Iedzīvotāju skaits pašvaldībās” (https://www.pmlp.gov.lv/lv/assets/ISPV\_Pasvaldibas\_iedzivotaju\_skaits01072019.pdf).  Atlīdzība vienoto klientu apkalpošanas centru nodarbinātajiem piešķirama, nepārsniedzot noteikto apmēru, neatkarīgi no iesaistīto darbinieku skaita.  Pašvaldība sedz ne mazāk par 50 % no vienotā klientu apkalpošanas centra uzturēšanas izmaksām no saviem budžeta līdzekļiem.  Vienoto klientu apkalpošanas centru uzturēšanas faktiskās izmaksas 2020. gadā pašvaldības iesniedz, izmantojot “izmantojot Valsts kases e-pakalpojumu – ePārskati (turpmāk – ePārskati)”. līdz 2021. gada 10. janvārim, norādot gan dotācijas izlietojumu, gan pašvaldību līdzfinansējumu.  Likums “Par valsts budžetu 2020. gadam” nosaka deleģējumu finansējuma sadalē tikai vienam gadam – 2020. gadam. Līdz ar to MK noteikumu projektā nav ietverama prasība par turpmākajos gados nepieciešamo valsts budžeta finansējumu vienoto klientu apkalpošanas centru izveidei, uzturēšanai un nodarbināto atlīdzībai. Cita starpā, ar 2019.gada 26.jūlija Ministrijas rīkojumu Nr.1-2/92 ir izveidota darba grupa priekšlikumu izstrādei izmaiņām kārtībā, kādā Ministrija budžeta programmas 30.00.00 “Attīstības nacionālie instrumenti” paredzētās apropriācijas ietvaros piešķir dotāciju pašvaldībām VPVKAC tīkla izveidei, uzturēšanai un publisko pakalpojumu sistēmas pilnveidei. Ņemot vērā uzsākto VPVKAC finansējuma modeļa izmaiņu izstrādi, kas ieviešams, sākot ar 2021. gadu, Ministrija plāno rast risinājumu, lai jautājums par iepriekš minētās kārtības noteikšanu nebūtu jārisina ikgadēji ar deleģējuma iekļaušanu kārtējā gada valsts budžeta likumā.  Ekonomiskos ieguvumus veido administratīvā sloga samazinājums vienoto klientu apkalpošanas centru klientiem. Administratīvā sloga samazinājums novadu centros ir pamatots ar klientu laika ietaupījumu, nebraucot uz tuvāko reģionālo centru – vidēji 1.24 h 21 un 9 nacionālās un reģionālās nozīmes attīstības centros, administratīvais slogs samazināsies arī sinerģijas efekta dēļ.  Pamatojoties uz piešķirto dotācijas apmēru, 2020. gadā tiks nodrošināta 81 novadu nozīmes un 11 reģionālās nozīmes vienoto klientu apkalpošanas centru uzturēšana, kā arī vienoto klientu apkalpošanas centru informācijas sistēmas *pakalpojumucentri.lv* darbība. Ar šo noteikumu spēkā stāšanos tiek apstiprināta uzturēšanas un izveides dotācija, tādējādi pēc noteikumu spēkā stāšanās dotācija ir pārskaitāma pašvaldībām atbilstoši noteikumu 2. pielikuma 1., 2. un 3. punktam. Šīs anotācijas III sadaļā vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei 2020. gadā piešķirtās dotācijas kopējais apmērs ir 940 394 e*uro*, savukārt 2.pielikumā norādītā Dotācijas apjoma daļa sastāda 884 670 *euro.* Dotācijas atlikusī summa 45 724 *euro* apjomā tiks piešķirta vienoto klientu apkalpošanas centru izveidei, uzturēšanai, publisko pakalpojumu sistēmas pilnveidei novadu nozīmes, reģionālās nozīmes un nacionālās nozīmes attīstības centros, kā arī informācijas un komunikācijas tehnoloģiju attīstībai vienoto klientu apkalpošanas centros. Pēc pašvaldību pieteikumu saņemšanas par dotācijas piešķiršanu novadu nozīmes attīstības centru izveidei tiek lemts saskaņā ar noteikumu 14. punktu, savukārt reģionālās un nacionālās nozīmes attīstības centriem dotācija to izveidei tiek piešķirta saskaņā ar noteikumu 25. un 26. punktu. Informatīvā ziņojuma sagatavošanai nepieciešama pašvaldību vienošanās ar valsts tiešās pārvaldes iestādēm par šo iestāžu klientu apkalpošanas struktūrvienību pārvietošanu uz pašvaldības veidojamo vienoto klientu apkalpošanas centru. Līdz ar to informatīvā ziņojuma iesniegšanas laika posms Ministru kabinetā atkarīgs no šādas vienošanās panākšanas gaitas.  Lai nodrošinātu vienveidīgu pieprasītāko valsts pakalpojumu sniegšanu pašvaldībās, Lauku atbalsts dienests, Nodarbinātības valsts aģentūra, Uzņēmumu reģistrs, Pilsonības un migrācijas lietu pārvalde, Valsts ieņēmumu dienests, Valsts sociālās apdrošināšanas aģentūra un Valsts zemes dienests ir izstrādājušas pieprasītu, relatīvi vienkāršu un nedalāmu pakalpojumu, kuriem ir administratīva pakalpojuma pazīmes, grozu - minimālo pakalpojumu grozu, kura sniegšana tiek piedāvāta novadu nozīmes pašvaldību centros. VPVKAC tīkla attīstības gaitā pakalpojumu klāsts tika papildināts arī ar Lauksaimniecības datu centra un Valsts darba inspekcijas pakalpojumiem. Šī gada 24. maijā VPVKAC Uzraudzības padome lēma par VPVKAC pakalpojumu grozā pieejamo pakalpojumu klāsta papildināšanu ar Veselības un darbspēju ekspertīzes ārstu valsts komisijas (VDEĀVK) pakalpojumiem, un šā gada 2. oktobrī - ar Būvniecības un valsts kontroles biroja (BVKB), Sociālās integrācijas valsts aģentūras (SIVA) pakalpojumiem un viena jauna Valsts sociālās apdrošināšanas aģentūras (VSAA) pakalpojuma iekļaušanu VPVKAC sniegto pakalpojumu klāstā. Līdz 2019. gada beigām plānots noslēgt sadarbības līgumus par BVKB, SIVA un VDEĀVK pakalpojumu sniegšanu pašvaldībās, kuras ir ieinteresētas papildināt pašvaldības VPVKAC pakalpojumu klāstu, sniedzot minēto iestāžu pakalpojumus un slēgt par minēto pakalpojumu sniegšanu sadarbības līgumus.  MK noteikumu projektā paredzētā dotācija izmantojama vienoto klientu apkalpošanas centru uzturēšanai laika periodā no 2020. gada 1. janvāra līdz 31. decembrim. Pašvaldība pārskatu par dotācijas izlietojumu iesniedz elektroniskā veidā, izmantojot ePārskati. Pārskatā izdevumus norāda detalizētā sadalījumā atbilstoši Ministru kabineta 2015. gada 27. decembra noteikumos Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” noteiktajam.  Valsts budžeta dotāciju, kas nav izlietota vai nav izlietota atbilstoši paredzētajam mērķim, pašvaldība pēc šo noteikumu 3. un 4. pielikuma apstiprināšanas ePārskatos 10 darbdienu laikā atmaksā Ministrijai, maksājuma rīkojumā norādot izdevumu ekonomiskās klasifikācijas kodu: “7245” un saņēmēja pusē – ieņēmumu klasifikācijas kodu: “19560” ePārskati. Izvērtējot Finanšu ministrijas priekšlikumu par iespējas izvērtēšanu noteikumu projektā noteikt tikai veidlapās iekļaujamās informācijas saturu un apjomu, savukārt dizainu un formu kā ilustratīvu materiālu publicēt Vides aizsardzības un reģionālās attīstības ministrijas tīmekļa vietnē, norādām, ka šogad šī kārtība mainīta netiks, taču, sākot ar 2021. gadu, šis priekšlikums tiks ņemts vērā un noteikumu projektā tiks noteikts tikai veidlapās iekļaujamās informācijas saturs un apjoms, savukārt dizains un forms kā ilustratīvs materiāls tiks publicēts ministrijas tīmekļvietnē. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Pašvaldību savienība, Valsts kase. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, ko skar šis MK noteikumu projekts, aptver 81 novadu un 11 reģionālās nozīmes pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs iedzīvotājiem samazinās. Pašvaldību iedzīvotājiem pašvaldību administratīvajā teritorijā tiks nodrošināta valsts un pašvaldību pakalpojumu saņemšana klātienē. |
| 3. | Administratīvo izmaksu monetārs novērtējums | Informācijas sniegšanas pienākumi pašvaldībām izriet no MK noteikumu projekta 32. un 33. punkta.  Pašvaldībām informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 2 024 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši [Centrālās statistikas tīmekļvietnes “Darbaspēka izmaksas”](http://www.csb.gov.lv/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s) + pie identificētām darbaspēka izmaksām pieskaitīts klāt 25% (pieskaitāmās izmaksas) – 12,65;  l – laika patēriņš, kas nepieciešams, lai sagatavotu informāciju, kuras sniegšanu paredz projekts - 16 h;  n – subjektu skaits, uz ko attiecas projektā paredzētās informācijas sniegšanas prasības - 5;  b – cik bieži gada laikā projekts paredz informācijas sniegšanu - 2.  Informācijas apkopošanas, uzglabāšanas pienākumi Ministrijai izriet no MK noteikumu projekta 36.punkta.  Ministrija informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 2 530 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši [Centrālās statistikas tīmekļvietnes „Darbaspēka izmaksas”](http://www.csb.gov.lv/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s) + pie identificētām darbaspēka izmaksām pieskaitīts klāt 25% (pieskaitāmās izmaksas) – 12,65;  l – laika patēriņš, kas nepieciešams, lai sagatavotu informāciju, kuras sniegšanu paredz projekts – 40 h;  n – subjektu skaits, uz ko attiecas projektā paredzētās informācijas sniegšanas prasības - 5;  b – cik bieži gada laikā projekts paredz informācijas sniegšanu - 1.  Kopš 2015. gada, kad tika uzsākta VPVKAC tīkla izveide, nav radies papildus informācijas sniegšanas pienākums un kopējās administratīvās izmaksas paliek līdzšinējā līmenī, proti, kopējās administratīvās izmaksas ir 4 554 *euro.* |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | | | | |
| Rādītāji | 2020 | | | | Turpmākie trīs gadi (*euro*) | | | | | | | | | |
| 2021 | | | | 2022 | | | | | 2023 |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2020. gadam | | saskaņā ar vidēja termiņa budžeta ietvaru | | | izmaiņas, salīdzinot ar vidēja termiņa budžeta ietvaru 2021.gadam | | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | | 3 | | 4 | | 5 | | 6 | | | 7 | | 8 |
| 1. Budžeta ieņēmumi | 940 394 | | 0 | | 0 | | 0 | | 0 | | | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 940 394 | | 0 | | 0 | | 0 | | 0 | | | 0 | | 0 |
| 1.2. valsts speciālais budžets | 0 | | 0 | | 0 | | 0 | | 0 | | | 0 | | 0 |
| 1.3. pašvaldību budžets | Nav precīzi aprēķināms | | 0 | | 0 | | 0 | | 0 | | | 0 | | 0 |
| 2. Budžeta izdevumi | 940 394 | | 0 | | 0 | | 0 | | 0 | | | 0 | | 0 |
| 2.1. valsts pamatbudžets | 940 394 | | 0 | | 0 | | 0 | | 0 | | | 0 | | 0 |
| 2.2. valsts speciālais budžets | 0 | | 0 | | 0 | | 0 | | 0 | | | 0 | | 0 |
| 2.3. pašvaldību budžets | Nav precīzi aprēķināms | | 0 | | 0 | | 0 | | 0 | | | 0 | | 0 |
| 3. Finansiālā ietekme | | 0 | | 0 | | 0 | | 0 | | 0 | 0 | | 0 | |
| 3.1. valsts pamatbudžets | 0 | | 0 | | 0 | | 0 | | 0 | | | 0 | | 0 |
| 3.2. speciālais budžets | 0 | | 0 | | 0 | | 0 | | 0 | | | 0 | | 0 |
| 3.3. pašvaldību budžets | 0 | | 0 | | 0 | | 0 | | 0 | | | 0 | | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | | 0 | | 0 | | 0 | | 0 | | | 0 | | 0 |
| 5. Precizēta finansiālā ietekme | X | | 0 | | X | | 0 | | X | | | 0 | | 0 |
| 5.1. valsts pamatbudžets | 0 | | 0 | | 0 | | 0 |
| 5.2. speciālais budžets | 0 | | 0 | | 0 | | 0 |
| 5.3. pašvaldību budžets | 0 | | 0 | | 0 | | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2020. gadam” Ministrijai vienoto klientu apkalpošanas centru izveidei un uzturēšanai paredzēts finansējums 2020. gadā 940 394 *euro*, 2021. gadā 940 394 *euro* un 2022. gadā 940 394 *euro* apmērā.  Paredzētais finansējums 2020. gadā 940 394 *euro* sadalās šādi:   1. dotācijas apmērs 2020. gadā vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei reģionālās nozīmes attīstības centros 104 830 *euro*; 2. dotācijas apmērs 2020. gadā vienoto klientu apkalpošanas centru tīkla uzturēšanai un publisko pakalpojumu sistēmas pilnveidei 714 840 *euro;* 3. dotācijas, lai nodrošinātu vienoto klientu apkalpošanas centru darbībai nepieciešamo pakalpojumu vadības sistēmas uzturēšanu 65 000 *euro*; 4. dotācijas apmērs 2020. gadā vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei, paredzot atpazīstamības pasākumus un sabiedriskās domas pētījuma veikšanu, 10 000 *euro*. 5. dotācijas apmērs 2020. gadā vienoto klientu apkalpošanas centru tīkla izveidei, uzturēšanai, publisko pakalpojumu sistēmas pilnveidei novadu nozīmes, reģionālās nozīmes un nacionālās nozīmes attīstības centros, kā arī informācijas un komunikācijas tehnoloģiju attīstībai vienoto klientu apkalpošanas centros 45 724 *euro*. | | | | | | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | | | | | | | | |
| 8. Cita informācija | Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 33. punktā noteiktajam, nav iespējams precīzi aprēķināt tiesību akta projekta ietekmi uz pašvaldību budžeta līdzekļiem, jo katras pašvaldības pieteikums satur individualizētus aprēķinus, pieprasot pašvaldību budžetu un investīciju apjomus. | | | | | | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **1.tabula Tiesību akta projekta atbilstība ES tiesību aktiem** |
| Projekts šo jomu neskar |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts sabiedriskajai apspriešanai publicēts Ministrijas tīmekļvietnē [www.varam.gov.lv](http://www.varam.gov.lv). |
| Sabiedrības līdzdalība projekta izstrādē | Noteikumu projekts sabiedriskai apspriešanai tika ievietots Ministrijas tīmekļvietnē [www.varam.gov.lv](http://www.varam.gov.lv) no 05.11.2019. līdz 19.11.2019.  Noteikumu projekts sabiedriskajai apspriešanai 05.11.2019. tika ievietots Valsts kancelejas tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>). |
| Sabiedrības līdzdalības rezultāti | Komentāri par MK noteikumu projektu nav saņemti. |
| Cita informācija | Sabiedrība pēc MK noteikumu projekta pieņemšanas tiks informēta vispārējā kārtībā, to publicējot oficiālajā izdevumā “Latvijas Vēstnesis”. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija un pašvaldības, kuras pieteikušās dotācijai. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav |

Vides aizsardzības un reģionālās

attīstības ministrs J. Pūce

Bērziņa 67026491

mara.berzina@varam.gov.lv